**NATJECANJE U ČITANJU NAGLAS**

**MJESEC HRVATSKE KNJIGE 2017.**

Natjecanje u čitanju naglas namijenjeno je učenicima 3. do 8. razreda u Republici Hrvatskoj.

Ciljevi natjecanja su: poticanje i popularizacija knjige, čitanja i čitanja naglas; razvijanje ljubavi prema knjizi i čitanju kao kvalitetnom načinu provođenja slobodnog vremena; unaprjeđenje čitalačkih sposobnosti učenika; naglašavanje čitanja kao temelja cjeloživotnog obrazovanja; poticanje usmenog izražavanja; razvijanje motivacijskih sposobnosti.

**Kategorije natjecanja:**

1. kategorija za učenike 3., 4. i 5. razreda
2. kategorija za učenike 6., 7. i 8. razreda

PRAVILA NATJECANJA:

Natjecatelji predstavljaju knjigu po vlastitom izboru (uz pomoć učitelja mentora). U obzir dolaze **isključivo prozna djela** hrvatske i strane književnosti, primjerena uzrastu natjecatelja.

* Predstavljanje djela traje maksimalno **5 minuta**
* U prve **2 minute** natjecatelj treba usmeno obrazložiti svoj odabir (zašto je odabrao baš tu knjigu) na što inovativniji i kreativniji način bez korištenja tehnike.
* Ostale **3 minuta** predviđene su za izražajno čitanje naglas.

UČITELJI/MENTORI POMAŽU DJECI PRI IZBORU DJELA I PRIPREMI ZA NASTUP

KRITERIJI OCJENJIVANJA:

Kreativnost uvodnog dijela (cilj je poticanje vršnjaka na čitanje odabranog djela; iskreni iskaz o razlozima odabira), jasnoća i razgovjetnost (jasno artikulirane riječi i izgovorene dovoljno glasno) , izražajnost u nastupu (izražajno čitanje nije gluma i scensko izvođenje ulomka kao ni spikersko čitanje), primjerenost teksta uzrastu , sveukupni dojam (znati ostaviti utisak, **podijeliti s drugima svoju strast za knjigu i čitanje i prenijeti na druge želju za čitanjem**).

**PLAN PROVEDBE NATJECANJA:**

Učitelji razredne nastave i učitelji hrvatskog jezika (mentori) mogu iz svakog razreda prijaviti učenike za natjecanje na način da popune prijavnicu u prilogu i pošalju je e-mailom u školsku knjižnicu (knjiznica@1osb.ims.hr ) **do 18. listopada 2017.**

Ukoliko iz pojedinog razrednog odjela ima više zainteresiranih učenika (više od pet), može se organizirati i malo razredno natjecanje pa prijaviti samo najbolje učenike.

* Na natjecanje se ne mogu prijaviti učenici koji nisu pripremili nastup. Mentori prije prijave za natjecanje trebaju u razrednom odjelu poslušati predstavljanje i čitanje djela, i ako smatraju da učenici zadovoljavaju kriterije, prijaviti ga na natjecanje.
* U periodu od 23. do 25. listopada 2017. održat ćemo u školskoj knjižnici **ŠKOLSKU RAZINU** natjecanja i odabrati pobjednika u svakoj kategoriji koji će sudjelovati na gradskoj/općinskoj razini (detalji o vremeniku i članovima povjerenstva naknadno)

**Termin održavanja gradskog natjecanja: 27. listopada** (petak) 2017. u Gradskoj knjižnici „Petar Preradović“ – Dječji odjel

* ŽUPANIJSKA razina natjecanja održat će se 3. 11. 2017.
* NACIONALNA RAZINA natjecanja održat će se u 23. i 24. 11. 2017. godine u Sisku.

Detaljno o natjecanju**:** [**http://www.nkc-sisak.hr/natjecanje-u-citanju-naglas/**](http://www.nkc-sisak.hr/natjecanje-u-citanju-naglas/)

 Knjižničarka

 Danica Popilovski Topalović